**НАРОДНО ЧИТАЛИЩЕ „ТРУДОЛЮБИЕ-1899г” с.ГЕОРГИ ДАМЯНОВО,обл.МОНТАНА**

**ОТЧЕТ**

**НА НАСТОЯТЕЛСТВОТО ЗА ДЕЙНОСТТА НА НЧ “ТРУДОЛЮБИЕ-1899г”**

**през 2021г.**

Българското читалище се възприема от обществото като културна

институция, завоювала своите позиции през годините на своето съществуване

и доказала, че е необходима. Заедно с това се откроява и специфичната мисия

на читалището за съхранение и развитие на традиционните ценности на

нацията.

В своето вече 122-годишно съществуване Народно читалище „Трудолюбие -1899г" се е превърнало в основна клетка на културата

със свое място и роля в живота на местната общност.

През последните години – години на бързо развитие на обществото,

най-вече в технологично отношение, читалището вече е не само

традиционната културно-просветна организация за най-широк кръг от

населението, но и институция, която отговаря на съвременните изисквания за

бърз достъп до информация, за предоставяне по иновативен начин

възможности за развитие творческия потенциал на населението. Особено

внимание се обръща на взаимовръзката между поколенията, най-вече с оглед

задоволяване потребностите на младите хора. Дейността на

читалището е винаги свързана с променящите се социално-икономически

условия в общността, изменящите се ценности и потребности на хората.

Читалищата в България са първите и най – старите организирани структури на гражданското общество

в страната. Единодушно приемани като важни центрове на местните общности, те са традиционна и

незаменима опора на националната ни култура. Преди години нашето читалище избра своята специфична

мисия като пазител и разпространител на българската култура, съчетавайки традиционни, утвърдени и

популярни дейности, и нови модерни стратегии за устойчиво развитие.

Целта, която си поставихме, бе да запазим идентичността на читалището като институция, но

едновременно с това и жизнеността му, без да го превръщаме в музеен експонат. То да се развие като

модерен – културен и информационен център.

Епидемията от Covid 19 ограничи цялостната работа на

читалището и по тази причини във всеки елемент от дейността се

забелязва намаляване: организиране и участие в инициативи,

библиотечна дейност, посещения на мероприятия,участия в конкурси и фестивали.

По отношение на заложените приоритетни задачи за изминалия

отчетен период поради ограничинията бяха изпълнени в по-голяма степен:

- Поддържане на читалищната библиотека;

- Обогатяване и развитие на любителското художествено творчество,

участие в концерти, фестивали и други културни мероприятия на

територията на общината и страната;

- Предоставяне на компютри и интернет услуги по Програма „Глобални

библиотеки";

- Кандидатстване, разработване и реализиране на проекти;

- Обогатяване на формите и дейностите за съхраняване и

популяризиране на културно историческото наследство;

- Развитие на краезнанието като един от важните моменти от

читалищната дейност за съхраняване и популяризиране историята на

родния край;

Библиотечната дейност е формата, чрез която читалището реализира задачата си за разширяване и

обогатяване на знанията и интереса към наука, изкуство и култура у местното население.

В съзнанието си свързваме „библиотека” с мястото, откъдето можем да си вземем да прочетем книга,

да потърсим специализирана литература, да разгледаме вестник или списание.

Библиотеката, в която днес влизаме, е нещо различно, нетрадиционно. Тя е модернизирана,

оборудвана с компютри, предлагаща услуги, различни от тия, с които сме свикнали.

В момента нашата библиотека благодариние на дарители и на участие от наша страна в проекти за книги вече разполагаме разполага със повече от 12000 тома литература – художествена литература,

отраслова, детска художествена, детска отраслова. Стремежът ни е непрекъснато обогатяване на фонда и то с

литература, която да задоволи потребностите на нашите читатели от всички възрасти. Този стремеж е трудно

постижим, изхождайки от недостатъчната държавна субсидия, с която осигуряваме заплати и осигуровки,

осъществяваме всички дейности, плащаме консумативи.

Изводът, който си направихме е, че библиотеката с новата си визия, въпреки лошите демографски

показатели за Георги Дамяново, успява да се запази като интересно място за посещение, което осигурява не само

възможности за учене през целия живот, но и като място за добра комуникация.

Основна наша задача трябва да остане търсенето на подходящи форми за привличането на повече

хора в библиотеката, особено у децата, у които трябва да създадем интерес към книгата - художествена и

научна, както и навици за четене дори и в електронен вид.

Читалищната библиотека не само осмисля ваканционните дни на

нашите деца, предлагайки им незабравими преживявания, но и способства за личностното им

изграждане - децата усъвършенстват способностите си, получават нови познания от различни области на

изкуството, стават по-сплотени, по-отговорни, придобиват умения за работа в екип.

Опит на читалището е да предоставя:

. Административни услуги, свързани с изготвянето на документи, услуги за весели ритуали/диплом,

поздравителен адрес, дипляна/, траурни слуги /скръбна вест, възпоменание/, копирни услуги, аудио и

видеозаписи;

. Информационни услуги – различна информация чрез интернет, преса и литература.

Художествената самодейност през периода обхваща работата на постоянни групи

Имаме два състава към читалището: Битова група и група за стари градски песни.

Немалка част от изявите на самодейците съставляват участията им в празници, чийто организатор или

съорганизатор е читалището. Такива са празника за Йорданов ден- хвърляне на кръста, традиционните общоселски увеселения на площада , традиционните празници за Бабинден, Деня на лозаря.

Тази година поради пандемичната обстановка в страната участията и организираните мероприятия бяха сведени до минимум.А това са:

- УЧАСТИЕ В ПРАЗНИЦИТЕ НА БАЛКАНА ВЪВ СЕЛАТА-ГОВЕЖДА, ДЪЛГИ ДЕЛ И КОПИЛОВЦИ С ФОЛКЛОРНА ПРОГРАМА ОТ ВСИЧКИ ЧИТАЛИЩА

- Участие в Турлашки фолклорен фестивал "Када кум прасе и ти вречу"- Чупрене

- Участие във Фолклорен фестивал в Ружинци с отлично представяне

Читалищната сграда е голяма и се нуждае от основен ремонт,такъв не е превен от 1999год.Покрива на сградата е от етернитови платна,който всички знаем са канцерогенни, не могат да се подменят, защото от студа и жегата се напукват и ронят, от цялата тази работа покрива тече безобразно и електрическата инсталация и самата сцена са неизползваеми. Проекти за ремонт на покрив не се отпускат нито от Министерството на културата, нито от Държавата, а дори и да се отпуснат ние не може да се класираме, заради разни бюрократнични изисквания.Надявяме се доброто сътрудничество , което имаме с Общината да продължи и да запазим отличните взаймоотношения. Много добре работим и с пенсионерския клуб.

Изготвил информацията:.............

Секретар на читалището:

Председател:.............

/М.Аврамова/